ΓΡΑΠΤΗ ΕΡΩΤΗΣΗ E-1995/02

υποβολή: Mario Mauro (PPE-DE) προς την Επιτροπή

(8 Ιουλίου 2002)

Θέμα: Βιώσιμος πολιτιστικός τουρισμός στην Ευρώπη

Σύμφωνα με την εντολή του Συμβουλίου εσωτερικής αγοράς της 21ης Ιουνίου 1999, η Επιτροπή σύστησε, σε στενή συνεργασία με τα κράτη μέλη, πέντε ομάδες εργασίας που είχαν ως καθήκον να εντοπίσουν τους τομείς προτεραιότητας στους οποίους έπρεπε να ληφθούν συγκεκριμένα μέτρα. Ένας εξ αυτών, αφορά την προώθηση της προστασίας του περιβάλλοντος και του αειφόρου τουρισμού στην Ευρώπη. Επί τη βάσει των συστάσεων και συμπερασμάτων στα οποία κατέληξαν οι ομάδες εργασίας, η Επιτροπή ενέκρινε στις 13 Νοεμβρίου 2001 ανακοίνωση για το μέλλον του ευρωπαϊκού τουρισμού με την οποία παρέχεται το επιχειρησιακό πλαίσιο για την παρακολούθηση των πολιτικών και δραστηριοτήτων στην Κοινότητα οι οποίες βασίζονται σε μία μέθοδο ανοικτού συντονισμού.

Προτίθεται η Επιτροπή να αναφέρει τη συνέχεια που δόθηκε στην εν λόγω ανακοίνωση·

Εξάλλου, προκύπτει ότι η Επιτροπή πραγματοποιεί έρευνα σχετικά με ένα σύστημα έγκαιρης αναγνώρισης για τον εντοπισμό των προορισμών με φθίνουσα τάση τουρισμού και των καλύτερων πρακτικών για την πρόληψη αυτού του φαινομένου.

Δύναται η Επιτροπή να αναφέρει σε ποιο στάδιο βρίσκονται οι εργασίες της έρευνας και να παράσχει αντίγραφο των σχετικών εγγράφων·

Πέρσι το φθινόπωρο η Επιτροπή εκπόνησε μελέτη για την χρήση της φυσικής και της πολιτισμικής κληρονομιάςπέρ της ανάπτυξης του βιώσιμου τουρισμού σε περιοχές μη παραδοσιακού τουρισμού η οποία θα καθόριζε τις βασικές κατευθυντήριες γραμμές για την ανάπτυξή του και θα παρείχε αποτελέσματα και συστάσεις που θα καταδείκνυαν τις πηγές χρηματοδότησης για την προώθηση των κατάλληλων πρωτοβουλιών.

Δύναται η Επιτροπή να αναφέρει σε ποιο στάδιο βρίσκονται οι εργασίες της μελέτης και να παράσχει αντίγραφο των σχετικών εγγράφων·

Τέλος, ποιες χρηματοδότησης σκοπεύει να ενεργοποιήσει η Επιτροπή σε ό,τι αφορά τον πολιτιστικό τουρισμό και ποιες είναι οι προτεραιότητες που προτίθεται να αναπτύξει·

Απάντηση του κυρίου Liikanen εξ ονόματος της Επιτροπής

(14 Αυγούστου 2002)

Στις αρχές του 2002, η Επιτροπή άρχισε την εφαρμογή των μέτρων που πρότεινε στην ανακοίνωσή της Προσέγγιση συνεργασίας για το μέλλον του ευρωπαϊκού τουρισμού(1). Τόσο το Ευρωπαϊκό Κοινοβούλιο όσο και το Συμβούλιο εξέδωσαν ψηφίσματα(2) με τα οποία ενέκριναν την προσέγγιση που προτείνεται στην εν λόγω ανακοίνωση.

Όσον αφορά τις δύο μελέτες που αναφέρει το αξιότιμο μέλος του Κοινοβουλίου, οι σχετικές εργασίες ολοκληρώθηκαν πρόσφατα. Τα συνοπτικά πορίσματα των μελετών είναι ήδη διαθέσιμα στον ιστοχώρο: http://europa.eu.int/comm/enterprise/services/tourism/policy-areas/studies.htm. Λεπτομερείς ηλεκτρονικές εκδόσεις θα είναι επίσης πολύ σύντομα διαθέσιμες στον ίδιο ιστοχώρο, ενώ θα ακολουθήσουν και οι έντυπες εκδόσεις.

Όσον αφορά τη χρηματοδότηση του πολιτιστικού τουρισμού από την Κοινότητα,πάρχουν διάφορα μέσα, και ιδίως τα Διαρθρωτικά Ταμεία, ο τομέας μεταφορών και τουρισμού του προγράμματος για την τεχνολογία της κοινωνίας της πληροφορίας (ΤΚΠ) του 5ου προγράμματος-πλαισίου έρευνας και τεχνολογικής ανάπτυξης και το πρόγραμμα MEDA. Τα μέσα αυτά προβλέπουν μέτρα που έχουν άμεσο ή έμμεσο αντίκτυπο στην ανάπτυξη του τουρισμού. Π.χ., μπορούν να συμβάλουν στα εξής:ποστήριξη τομέων όπως η οικονομική ανάπτυξη, η απασχόληση και η περιφερειακή ανάπτυξη· βελτίωση της ποιότητας και της ανταγωνιστικότητας των τουριστικώνποδομών, των ευρωπαϊκών τουριστικών επιχειρήσεων και των τουριστικών προορισμών· προώθηση της Ευρώπης ως συνόλου ελκυστικών τουριστικών προορισμών· αύξησης της ενημέρωσης και ευαισθητοποίησης για την πολιτιστική κληρονομιά τόσο μεταξύ των τουριστών όσο και μεταξύ των τοπικών πληθυσμών που σχετίζονται με τον τουρισμό. Για κάθε μέσο, οι ειδικές προτεραιότητες είναι εκείνες τις οποίες ευνοεί το αντίστοιχο ταμείο ή πρόγραμμα. Η πρωτοβουλία eEurope 2005 περιλαμβάνει δράσεις σχετικές με τις ηλεκτρονικέςπηρεσίες για τον πολιτισμό και τον τουρισμό.

(1) COM(2001)665 τελικό.

(2) Ευρωπαϊκό Κοινοβούλιο: P5_TAPROV(2002)0222, κείμενα που εγκρίθηκαν στη σύνοδο της Τρίτης 14 Μαΐου 2002, PE 318 649/57.Συμβούλιο Υπουργών: ΕΕ C 135 της 6.6.2002.